kardosdrur/scandi-wiki huggingface dataset:
Oldrich Flosman

Oldrich Flosman (født 5. april 1925 i Pilsen, Böhmen - død 12. oktober 1998 i Prag, Tjekkiet) var en tjekkisk komponist.

Flosman studerede på Prags Musikkonservatorium og Akademiet for Music og Kunst hos Karel Janecek og Pavel Borkovec.

Han har skrevet 4 symfonier, orkesterværker, kammermusik, balletmusik, koncertmusik etc.

Udvalgte værker 

 Symfoni nr. 1 (1964) - for orkester
 Symfoni nr. 2 (1974) - for orkester
 Symfoni nr. 3 (1984) - for kvindekor og orkester
 "Symfoni koncert" (1979) - for klaver og orkester

Kilde 

 Om Oldrich Flosman

Komponister fra Tjekkiet
Jack Kevorkian

Jacob "Jack" Kevorkian (født 26. maj 1928, død 3. juni 2011) var en armensk-amerikansk patolog, maler, komponist og musiker.

Han var kendt som eutanasi-aktivist (assisteret selvmords-aktivist) og hjalp mindst 130 syge mennesker med at tage deres egne liv. Han blev i 1999 dømt for meddelagtighed i overlagt mord, da han i et tilfælde selv injicerede patienten, så vedkommende døde. Han blev idømt 10 til 25 års fængsel, men blev prøveløsladt 1. juni 2007 efter at have overbevist fængselsmyndighederne om, at han kun havde måneder tilbage at leve i på grund af hepatitis C-virus.

Kevorkian blev kaldt Dr. Death (Doktor Død) og kom på forsiderne af de største tidsskrifter i USA, herunder Newsweek og Time. Han blev interviewet af Barbara Walters og Mike Wallace i 60 Minutes, hvor der blev vist optagelser af Kevorkian, da han dræbte Thomas Youk, hvilket han senere blev dømt for.

I 2010 kom filmen Manden de kaldte Doktor Død, som handlede om Jack Kevorkian og hans eutanasi-engagement. Al Pacino spillede Kevorkian og Susan Sarandon spillede vennen Janet Godt.

Musikalsk karriere 
Kevorkian var en jazzmusiker og komponist. Den Genève-baserede forening Exit bestilte dirigenten David Woodard i 1999 til at forberede Kevorkians orgelværker til blæseensemble.

Referencer 

Personer fra Michigan
Patologer
Læger fra USA
Josef Matej

Josef Matej (født 19. februar 1922 - død 28. marts 1992 i Brusperk, Tjekkiet) var en tjekkisk komponist og trombonist.

Matej lærte tidligt at spille på trombone af sin fader, og studerede komposition på Prags Musikkonservatorium under Emil Hlobil (1942-1947).

Han var i sine tidlige år influeret af folkloren fra sin hjemegn, men slog senere over i en mere farverig kompositions form med orientalske elementer.

Matej har skrevet 5 symfonier, orkestermusik,violinkoncert, trombonekoncert, trompetkoncert, fløjtekoncert, balletmusik etc.

Udvalgte værker 

 Symfoni nr. 1 (1956) - for orkester
 Symfoni nr. 2 (1960) - for orkester
 Symfoni nr. 3 "Dramatisk Symfoni" (1970) - for orkester
 Symfoni nr. 4 (1974) - for orkester
 Symfoni nr. 5 (1977) - for orkester
 Trombonekoncert (1947-1951) - for trombone og orkester
 Violinkoncert (1961) - for violin og orkester
 Trompetkoncert (1963) . for trompet og orkester
 Tre symfoniske danse (1952) - for orkester
 Serenade (1949) - for strygeorkester

Kilde 

 Om Josef Matej

Komponister fra Tjekkiet
Trombonister
Johan 1. af Portugal

Johan 1. (), kaldet Johan den Store (), (født 11. april 1357, død 14. august 1433) var den tiende konge af Portugal, der regerede fra 1385 til 1433. Han var uægte søn af Peter 1. af Portugal og var far til blandt andre Henrik Søfareren.

Han hævdede Portugals uafhængighed af Kastilien i Slaget ved Aljubarota i 1385 og begyndte kampen mod maurerne i Spanien, hvor han i 1415 erobrede Ceuta.

Johan 1. giftede sig den 11. februar 1387 i Porto med Philippa af Lancaster (1360–1426), som var datter af Johan af Gent og Blanche af Lancaster.

Eksterne links 

 

Huset Aviz
Konger af Portugal
Fyrster fra middelalderen
Personer fra Viseu
Frederik Schepelern

Frederik Anton Adolph Schepelern (født 24. december 1796 i Fredericia, død 29. april 1883 i Nykøbing Sjælland) var en dansk tegnelærer, litograf og toldforvalter, bror til C.A. Schepelern og J.B. Schepelern.

Virke 
Han var søn af premierløjtnant, senere kaptajn Ancher Anthoni Schor Schepelern (1762-1822) og Mariane Fridericia Levin (adopteret Bergendahl, 1773-1850). Som sine brødre søgte Schepelern ind i Hæren og gik på Landkadetakademiet i København 1810-16, men forlod militæret. Han blev optaget på Kunstakademiet i gipsskolen i januar 1817 og arbejdede samtidig med kobberstik og litografi.

Frederik Schepelern blev ansat ved Det Kongelige Stentrykkeri i 1820 og søgte uden held en tegnelærerstilling ved Metropolitanskolen i 1826. Fra ca. 1827 til 1829 arbejdede han for Carl Henckels stentrykkeri i København, og han var lærer i frihåndstegning ved Landkadetkorpset 1832-42. I 1842 blev han udnævnt til told- og konsumptionsinspektør i Nykøbing Sjælland og avancerede til toldforvalter i 1846.

Hans kunstneriske indsats bestod overvejende i reproduktion og rummer ikke megen originalitet, men dokumenterer vigtige personer i samtiden.

Ægteskaber 
 27. maj 1818 med Anna Kirstine Svane (ca. 1801 - 11. december 1833 i København), datter af fuldmægtig Hans Birch Svane og Kirstine Rasmussen (Gierløw).
 11. april 1835 i København med Julie Frederikke Christiane Elisabeth Heilmann (18. september 1813 i København - 30. maj 1849 i Nykøbing Sjælland), datter af silke- og klædekræmmer August Wilhelm Heilmann og Anne Bolette Klit.
 2. oktober 1852 i Nykøbing Sjælland med Theodora Charlotte Gottlieb (9. december 1820 i København - 5. september 1900 i Helsingør), datter af major Nicolaj Gottlieb og Christiane Frederikke Sprunck.

Han er begravet i Nykøbing Sjælland.

Værker 
 Selvportræt (tegning, 1832)
 Blomsterstykker og kopier, bl.a. efter Martinus Rørbye: Strandscene på Gl. Skagen (1834)
 Fægtningen ved Rahlstedt, anført af Niels Engelsted (ca. 1838, tilskrevet)
 Portræt af moderen (ca. 1840)
Raderinger:
 Prins Carl af Hessens æressværd, efter tegning af G.F. Hetsch (1828, Det Nationalhistoriske Museum på Frederiksborg Slot)
 4 blomstermotiver (Den Kongelige Kobberstiksamling)
Litografier, Frederiksborgmuseet:
 Adskillige portrætter af militære, historiske og kgl. personer, bl.a. oberstløjtnant Jens Peter von Jensen, efter maleri af C.W. Eckersberg; Frederik VI, efter egen tegning (1830); Dronning Marie, efter samme (1832)
 Desuden repræsenteret i Det Kongelige Bibliotek, Billedsamlingen
Skriftlige arbejder:
 Tegneøvelser for Begyndere i Friehaandstegning, u.å.
 Tegneskole i Frihaandstegning, udg. til Brug for Begyndere, 1-4. Hefte, 1826.

Kilder 
 

Frederik
Toldembedsmænd fra Danmark
Tegnere fra Danmark
Litografer fra Danmark
Lærere fra Danmark
Danskere i 1800-tallet
Personer fra Fredericia
Jøder fra Danmark
Vitalparametre

Vitalparametre (eng. vital signs) er den lægevidenskabelige betegnelse for de vigtigste objektive livstegn og mål for grundliggende livsprocesser hos mennesket, såsom puls, blodtryk, iltmætning i blodet - typisk bedømt ved at se om huden på fx læberne er rød eller blå, åndedrætsfrekvens, legemstemperatur, bevidsthed og evne til at føle og styre lemmerne

Kilder 
 http://mesh.kib.ki.se/swemesh/show.swemeshtree.cfm?Mesh_No=E01.370.600.875&tool=karolinska 
 http://www.hillerodhospital.dk/NR/rdonlyres/D20F6C68-ABB6-402D-B463-C7293185C372/0/Triagemaster.pdf 

Lægevidenskab
Kursk-krateret

Kursk-krateret er et nedslagskrater i nærheden af byen Kursk i Rusland. 

Diameteren af krateret er seks kilometer og alderen er anslået til at være 250 ± 80 millioner år. På jordoverfladen er der ingen tegn på krateret. Den centrale hævning af krateret er omkring 200 m og det ringformede krater har en dybde på 260 m i forhold til jordoverfladen.

Kilder 

Ruslands geografi
Kursk oblast
Nedslagskratere
Nicky Walker

Joseph Nicol 'Nicky' Walker (født 29. september 1962 i Aberdeen, Skotland) er en tidligere skotsk fodboldspiller (målmand).

Walker tilbragte størstedelen af sin karriere i hjemlandet, hvor han blandt andet repræsenterede Rangers, Motherwell og Hearts. I sin tid hos Rangers var han med til at vinde det skotske mesterskab to gange, i henholdsvis 1987 og 1989. Han var desuden af to omgange kortvarigt aktiv i England, hvor han spillede for Burnley og Leicester City.

Walker spillede desuden to kampe for det skotske landshold. Den første var et opgør mod Tyskland 24. marts 1993, den anden en kamp mod USA 26. maj 1996. Han var reservemålmand for førstevalget Andy Goram i den skotske trup der deltog ved EM i 1996 i England.

Titler 
Skotsk mesterskab
 1987 og 1989 med Rangers

Referencer 

Fodboldspillere fra Skotland
Fodboldspillere fra Rangers F.C.
Fodboldspillere fra Heart of Midlothian F.C.
Fodboldspillere fra Ross County F.C.
Fodboldspillere fra Partick Thistle F.C.
Fodboldspillere fra Elgin City F.C.
Fodboldspillere fra Motherwell F.C.
Fodboldspillere fra Dunfermline Athletic F.C.
Fodboldspillere fra Aberdeen F.C.
Fodboldspillere fra Burnley F.C.
Fodboldspillere fra Leicester City F.C.
Fodboldspillere fra Inverness Caledonian Thistle F.C.
Personer fra Aberdeen
Deltagere ved det europæiske mesterskab i fodbold 1996
Ferguson (Missouri)

Ferguson er en forstad til St. Louis i Missouri og indgår i metropolområdet Greater St. Louis. Der var ved folketællingen i 2010 21.203 indbyggere.

I 2014 blev Ferguson kendt, da den 18-årige Michael Brown den 9. august blev dræbt af politibetjenten Darren Wilson. Drabet førte til omfattende protester, plyndringer og politibrutalitet.

Senere på året, den 24. november, afgjorde en storjury, at der ikke var grundlag for at rejse tiltale mod den politimand, der skød Michael Brown. Afgørelsen gav anledning til utilfredshed, og der udbrød atter uro i byen, der blev udsat for voldelige optøjer og plyndringer.

Kilder 

Byer i Missouri
Kontroverser omhandlende politiet
Brookline (Massachusetts)

Brookline er en by i Norfolk County, Massachusetts, USA, der støder op til byerne Boston og Newton.

Berømte personer fra Brookline 
 Francis Ouimet - golfspiller.
 Conan O'Brien - komiker og talkshowvært.
 John F. Kennedy - Amerikas 35. præsident.

Eksterne henvisninger 

 

Byer i Massachusetts
Ottis Toole

Ottis Elwood Toole (5. marts 1947 - 15. september 1996) var en amerikansk seriemorder, brandstifter og kannibal. Toole arbejdede sammen med seriemorderen Henry Lee Lucas, og de indrømmede hundredvis af uopklarede mord på tværs af USA igennem flere årtier, og de afslørede flere detaljer om mordene, som kun gerningsmændene ville vide.

Referencer 

Personer fra Jacksonville
Kannibaler
Personer der har myrdet børn
Seriemordere fra USA
Karby Kirke

Karby Kirke er en middelalderkirke i Karby Sogn i Morsø Kommune.

Kirken består af skib og kor med apsis, tårn mod vest, sidefløje mod nord og
syd, og våbenhus mod nord. Skib og kor med apsis er fra romansk tid (omtrent 1200).
Skib og kor væsentlig af rå granit, apsis af hugne granitkvadre.

I slutningen af
Middelalderen er skibet forlænget betydeligt mod vest, med røde mursten (der også
er benyttet ved senere ombygninger), ligesom tårnet, af granit og mursten og
med hvælvet underrum, er tilføjet.

Apsis, der oprindelig har været rigt udsmykket med rundbuefrise, søjler og ornamenterede vinduesindfatninger, er blevet ødelagt ved senere ombygninger. Skib og kor har fladt loft ligesom den sydlige sidefløj, der før har været gravkapel for Ørndrups ejere (de havde også en begravelse i koret), og våbenhuset, begge af mursten.
Den nordlige sidefløj, der er sakristi, har dekoreret hvælving.

Granitalterbord og udskåren altertavle er opsat af præsten Mads Schytte († 1708), der også har ladet
opsætte en tavle over sin hustru Johanne Jørgensdatter († 1672) over den gamle
dør til sakristiet. Prædikestolen er fra 17. århundrede. Døbefonten er af granit.

I sydfløjens ydermur er indsat en
ligsten, vist fra 12. århundrede, på hvilken der i 15. århundrede er indhugget en indskrift,
idet den på ny er benyttet som gravminde.

Referencer

Eksterne henvisninger 

 Beskrivelse af kirken med fotos. Fra Danmarkskirker.natmus.dk
 Karby Kirke hos KortTilKirken.dk
 Om sognet og kirken side 309 hos Trap, 3. udgave 4. bind : Hjørring, Thisted, Aalborg, Viborg og Randers Amter.

Kirker i Morsø Kommune
Kirker i Aalborg Stift
Kirker i Viborg Amt
Okslev

Okslev (dansk) eller Owschlag (tysk) er en landsby og kommune i det nordlige Tyskland, beliggende under Rendsborg-Egernførde Kreds i delstaten Slesvig-Holsten. Landsbyen er beliggende midtvejs mellem Slesvig by og Rendsborg ved randen af Hytten Bjerge i det sydlige Sydslesvig. Sydøst for byen ligger Okslev Sø. Landsbyen blev første gang nævnt 1500 som to Osslachte.

Til kommunen hører landsbyerne Norby, Boglund (Boklund), Ramstorp (Ramsdorf), Sorgvold (Sorgwohld) og Stensig (Steinsieken). Mod nord grænser kommunen til Jagel og Lottorp, mod vest til Krop. Kommunen samarbejder med andre kommuner på administrativt plan i Hytten Bjerge kommunefælleskab (Amt Hüttener Berge).

Eksterne henvisninger 

 Kommunens hjemmeside
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Brasiliens præsident

Brasiliens præsident, officielt Den Føderative Republik Brasiliens præsident (), er både statsoverhoved for og regeringschef i den føderale republik Brasilien. Præsidenten er leder af den føderale udøvende magt og øverstkommanderende for Brasiliens væbnede styrker.

Præsidentialismen blev indført i 1889 efter et militærkup mod kejser Pedro 2. af Brasilien. Siden da har Brasilien haft seks forfatninger, to diktaturer og tre demokratiske perioder. I de demokratiske perioder har der altid været stemmepligt. Forfatningen af 1988 fastlægger sammen med adskillige forfatningsændringer kravene til at være præsident og præsidentens beføjelser og ansvar, samt hvordan præsidenten skal vælges.

Valgproces

Valgbarhed 
I henhold til forfatningen skal præsidenten være indfødt statsborgen i Brasilien, mindst 35 år gammel, bo i Brasilien, have stemmeret og medlem af et politisk parti.

Embedsperiode 
Embedsperioden er i øjeblikket fire år. Fireårsperioden blev indført i 1994. Fra 1889 til 1937 og igen fra 1945 til 1997 kunne en siddende præsident ikke genvælges til en ny embedsperiode i umiddelbar forlængelse af den aktuelle embedsperiode. I 1997 blev det tilladt tilladt for en præsident at have to embedsperioder i træk, men ikke flere end to. En tidligere præsident kan kandidere til præsidentembedet igen uanset antallet af tidligere præsidentperioder, hvis det ikke er for perioden umiddelbart efter vedkommendes seneste præsidentperiode.

En vicepræsident eller andet person i præsidentarvefølgen som overtager præsidentskabet eller fungerer, uanset i hvor lang eller kort tid, som fungerende præsident, kan efterfølgende kun blive valgt til præsident for én sammenhængende præsidentperiode. Dette er normalt aktuelt for alle vicepræsidenter, da der i Brasilien er tradition for at vicepræsidenten (om muligt, ellers en lavere rangeret person fra den præsidentielle arvefølge) bliver fungerende præsident under præsidentens udlandsrejser.

Præsidenten må ikke stille op til andre politiske hverv, som for eksempel medlem af Nationalkongressen, mens vedkommende er præsident. For at blive valgbar til et andet embede, er præsidenten ifølge forfatningen nødt til at opgive præsidentembedet mindst 6 måneder før valgdagen. Den samme regel gælder for guvernører og borgmestre.

Arvefølge 
Hvis præsidenten dør, nedlægger eller fjernes fra embedet, eller bliver ude af stand til at varetage det, er der en arvefølge, som fastlægger, hvem der skal overtager embedet:

 Vicepræsidenten
 Formanden for Deputeretkammeret i Nationalkongressen
 Formanden for Senatet i Nationalkongressen
 Formanden for den føderale højesteret

Kun vicepræsidenten kan blive ny præsident i tilfælde af permanent forfald. De øvrige i arvefølgen kan kun blive fungerende præsident.

Præsidenter

Eksterme henvisninger 

 Officielt website for Brasiliens præsident (på portugisisk)

Præsident
 
Statsoverhoveder efter land
Regeringsledere efter land
Melbeck

Melbeck er en kommune i den sydlige del af Landkreis Lüneburg i den tyske delstat Niedersachsen, og er administrationsby i Samtgemeinde Ilmenau. En del af kommunen ligger i Naturpark Lüneburger Heide.

Nabokommuner 
Melbeck ligger lige syd for Lüneburg, mod nordøst danner floden Ilmenau grænsen til kommunen Deutsch Evern, mod sydøst Bienenbüttel i Landkreis Uelzen, mod syd Hanstedt ligeledes i Landkreis Uelzen. Mod syd ligger Barnstedt, mod vest Embsen og mod nordvest Häcklingen der er en del af Lüneburg.

Eksterne kilder/henvisninger 

 Kommunens websted
Bistensø

Bistensø (dansk) eller Bistensee (tysk) er en sø i det nordlige Tyskland, beliggende i Slesvig-Holsten. Søen ligger i kommunen Ahlefeld-Bistensee i området Hytten Bjerge i det sydlige Sydslesvig. Den næsten rektangulære sø er cirka 8 km lang og 2 km bred med et udstrakt tagrørbælte.

Søen er beliggende kun få kilometer vest for den større Vittensø og har afløb i Sorgen. Ved søens nordlige bred ligger landsbyen Bistensø. Bistesø er rig på fisk.

Litteratur 
 Uwe Muuss, Marcus Petersen, Dietrich König: Die Binnengewässer Schleswig-Holsteins, 162 sider, Neumünster, 1973, 

Søer i Slesvig-Holsten
Holtbunge

Holtbunge (dansk) eller Holzbunge (tysk) er en landsby og kommune i det nordlige Tyskland, beliggende i Amt Hüttener Berge i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Landsbyen er beliggende ved sydøstbredden af Bistensee, omkring 7 km nordøst for Rendsborg og vest for Vittensø ved Bundesstraße 203, midtvejs mellem Egernførde og Rendsborg i udkanten af Hyttenbjergene i det sydlige Sydslesvig. Mod vest løber A7/E45 fra Rendsborg mod Slesvig. Nærmeste motorvejsfrakørsel er Büdelsdorf/Eckernförde.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Manden de kaldte Hest

Manden de kaldte Hest er en amerikansk western fra 1970. Filmen har Richard Harris i hovedrollen og er instrueret af Elliot Silverstein. Filmen er baseret på en novelle af Dorothy M. Johnson, A Man Called Horse.

Handling 

Filmen handler om en engelsk adelsmand (Richard Harris) som bliver taget til fange af en Sioux-indianerstamme. Han bliver bragt til lejren som slave til høvdingens mor (Judith Anderson). Som tiden går, får han mere tillid til stammen og møder den halvt franske fange Batise, som han planlægger at stikke af med. Planerne bliver lagt til side, da han bliver forelsket i høvdingens søster, Running Deer.

Medvirkende 
 Richard Harris som John Morgan
 Judith Anderson som Buffalo Cow Head
 Jean Gascon som Batise
 Manu Tupou som Yellow Hand
 Corinna Tsopei som Running Deer
 Dub Taylor som Joe
 James Gammon som Ed
 William Jordan som Bent
 Eddie Little Sky som Black Eagle
 Michael Baseleon som Longfoot

Referencer

Eksterne henvisninger 
 

Amerikanske film fra 1970
Westernfilm fra USA
Lasse Andersson

Lasse Bredekjær Andersson (født 11. marts 1994 i Valby, Danmark) er en dansk professionel håndboldspiller som spiller venstreback for Füchse Berlin. Han har spillet i klubben siden 2020, hvor han kom til klubben fra FC Barcelona.

Han startede med at spille håndbold som 4-årig og spillede alle sine ungdomsår i FIF. Som 2. års U18-spiller spillede han sidste halvdel af sæson 12/13 i TMS Ringsted i Herrehåndboldligaen. Lasse Andersson spiller også for Danmarks håndboldlandshold.

I sin første sæson for KIF blev han kåret som årets talent i klubben.

Lasse Andersson har verdens hårdeste skud (140 km/t).

Andersson kan både spille forsvar og angreb, hvilket har været med til at give ham meget spilletid i de forskellige klubber.

Han blev verdensmester med landsholdet til VM i håndbold 2021.

Hæder 
 Dansk håndbold-mesterskab
 Guld: 2014, 2015
 Dansk Pokal-cup
 Guld: 2013

 Spansk håndbold-mesterskab
 Guld: 2017, 2018, 2019, 2020
 Verdensmesterskabet i Håndbold
 Guld: 2021

Spillerhistorik i EHF CL

Kilder

Eksterne henvisninger 
 Spillerprofil hos Dansk Håndbold Forbund 
 

Håndboldspillere fra Danmark
Håndboldspillere fra TMS Ringsted
Personer fra Valby
Olympiske håndboldspillere fra Danmark
Deltagere for Danmark ved sommer-OL 2020
Håndboldspillere ved sommer-OL 2020
Medaljevindere fra Danmark ved sommer-OL 2020
Olympiske sølvmedaljevindere fra Danmark
Barnstedt

Barnstedt er en kommune i den sydlige del af Landkreis Lüneburg i den tyske delstat Niedersachsen, og er den mindste kommune i Samtgemeinde Ilmenau. I kommunen ligger ud over Barnstadt, landsbyen Kolkhagen, der blev indlemmet i kommunen i 1974.

Nabokommuner 
Barnstedt ligger lige syd for Embsen, sydvest for Melbeck og mod vest i Samtgemeinde Amelinghausen ligger Betzendorf; Mod syd ligger Landkreis Uelzen.

Eksterne kilder/henvisninger 

 Kommunens side  på Samtgemeindes websted
Gråmåge

Gråmågen (Larus hyperboreus) er en fugleart i familien mågefugle, der er udbredt cirkumpolart i de arktiske egne. Den forekommer for eksempel omkring Grønlands kyster. Arten er på størrelse med svartbagen med et vingefang på cirka 150 centimeter, men er meget lysere uden sorte vingespidser.

Gråmåge og hvidvinget måge 
Gråmågen ligner meget hvidvinget måge, men er større. Ungfugle i deres første vinterdragt kendes fra hvidvinget måge på, at gråmågen har lyserødt næb med skarpt afsat sort spids.

Kilder 
 Dansk Ornitologisk Forening: Gråmåge (Larus hyperboreus). Arkiveret udgave: archive.org.
 R. Hørring (1875 – 1943). Danmarks Fauna. Fugle III. Maagefugle, Alkefugle og Rovfugle. Gads Forlag/Dansk naturhistorisk Forening 1934.

Larus
Arktis' fugle
Grønlands fugle
Simon Donnelly

Simon Thomas Donnelly (født 1. december 1974 i Glasgow, Skotland) er en tidligere skotsk fodboldspiller (midtbane).

Donnelly var på klubplan primært tilknyttet klubber i hjemlandet, hvor han blandt andet i seks sæsoner repræsenterede Celtic i fødebyen Glasgow. Han var en del af holdet der i 1998 vandt det skotske mesterskab, og som dermed forhindrede ærkerivalerne Rangers i at vinde deres 10. mesterskab i træk, hvilket ville have været rekord.

Udover tiden i Celtic repræsenterede Donnelly også blandt andet St. Johnstone og Partick Thistle, ligesom han havde et fire sæsoner langt ophold hos Sheffield Wednesday i England.

Donnelly spillede desuden ti kampe for det skotske landshold. Hans første landskamp var et opgør mod Wales 27. maj 1997, hans sidste en kamp mod Færøerne 14. oktober 1998. Han var en del af den skotske trup der deltog ved VM i 1998 i Frankrig, men kom dog ikke på banen i turneringen.

Titler 
Skotsk mesterskab
 1998 med Celtic

Skotsk FA Cup
 1995 med Celtic

Skotsk Liga Cup
 1998 med Celtic

Referencer 

Fodboldspillere fra Skotland
Fodboldspillere fra Celtic F.C.
Fodboldspillere fra St. Johnstone F.C.
Fodboldspillere fra Dunfermline Athletic F.C.
Fodboldspillere fra Partick Thistle F.C.
Fodboldspillere fra Queen's Park F.C.
Fodboldspillere fra Sheffield Wednesday F.C.
Personer fra Glasgow
Deltagere ved verdensmesterskabet i fodbold 1998
99% død

99% død er en amerikansk actionfilm fra 1974 instrueret af John Frankenheimer og filmen har Richard Harris i hovedrollen.

Medvirkende 
 Richard Harris som Harry Crown
 Edmond O'Brien som Onkel Frank Kelly
 Bradford Dillman som Big Eddie
 Chuck Connors som Marvin 'Claw' Zuckerman
 Ann Turkel som Buffy
 Constance Ford som Dolly
 David Hall som Tony
 Kathrine Baumann som Baby
 Janis Heiden som Clara
 Max Kleven som North
 Karl Lukas som Guard
 Tony Brubaker som Burt (as Anthony Brubaker)
 Jerry Summers som Shoes
 Roy Jenson som Jake

Referencer

Eksterne henvisninger 
 

Amerikanske film fra 1974
Actionfilm fra USA